حجت الاسلام مقصود علی ڈومکی :

یوم القدس کو متنازعہ بنانے والے صیہونی و امریکی آلہ کار ہیں

مجلس وحدت مسلمین صوبہ سندھ کے سیکرٹری جنرل نے کہا : مظلوم فلسطینیوں کے لئے آخری سانس تک صدائے احتجاج بلند کرتے رہیں گے ۔

خبر کا کوڈ: ۴۲۸۶۶۶

تاریخ: ۲۲ شهريور ۲۰۱۷ - ۱۷:۴۵

رسا نیوز ایجنسی کی رپورٹ کے مطابق مجلس وحدت مسلمین صوبہ سندھ کے سیکرٹری جنرل حجت الاسلام مقصود علی ڈومکی نے وحدت ہاؤس سولجر بازار میں یوم القدس کے حوالے سے منعقدہ ہنگامی کابینہ اجلاس سے خطاب کرتے ہوئے کہا : مظلوم فلسطینیوں کے لئے آخری سانس تک صدائے احتجاج بلند کرتے رہیں گے، یہ ہمارا مذہبی فریضہ اور عین عبادت ہے، یوم القدس کو متنازعہ بنانے والے صیہونی و امریکی آلہ کار ہیں جو ان کے ٹکروں پر پلتے ہیں۔

انہوں نے تاکید کی : کشمیر اور فلسطین میں فرزندان توحید عالم کفر کے مقابلے میں سینہ سپر ہیں،سندھ کے غیور عوام جمعتہ الوداع یوم القدس کو امام خمینیؒ کے فرمان پر جوک در جوک گھروں سے نکلیں گے مظلومین جہاں سے منسوب اس دن کو متنازعہ بنانا اسرائیل، امریکہ اور بھارت کی خوشنودی حاصل کرنا ہے جو مسلمانوں کی نسل کشی میں مصروف ہیں۔

انہوں نے کہا کہ ملت جعفریہ کو یہ اعزاز حاصل ہے کہ یہ ہر ظالم کیخلاف اور ہر مظلوم کے حمایت میں بلا رنگ و نسل و مذہب سینہ سپر رہی، ہم قبلہ اول کو فراموش کرنے والوں کو مسلم امہ کا دشمن تصور کرتے ہیں۔

انہوں نے بیان کیا : سندھ بھر میں انشاءاللہ 500 سے زائد مقام پر یوم القدس جلوس برآمد ہونگے، انتظامیہ ان مظلومین جہاں کی حمایت میں نکلنے والے جلوسوں کو تحفظ فراہم کرے اور ان جلوسوں کے راستے میں خلل نہ ڈالے، ہم اس دن کو دینی فریضہ سمجھ کر مناتے ہیں اور یہ ہماری ماہ صیام میں عبادت کا حصہ ہے۔

انہوں نے کہا کہ غاصب صیہونی و مغربی طاقتیں دنیا میں پے درپے شکست سے دوچار ہورہے ہیں، انشاء اللہ وہ دن دور نہیں کہ جلد ہی مسلم امہ ظالموں کے قبضے سے قبلہ اول کو آزاد کرائے گی اور انشاء اللہ اسرائیل اور امریکہ کی نابودی کا منظر جلد ہم اپنی آنکھوں سے دیکھیں گے۔/۹۸۹/ف۹۴۰/